Publication: Magyar Közlöny
Issue: MK-2001-149 (Year: 2001, Number: 149)
Era: 1990-2004
Section: a 9/2001. (XII. 20.) SZCSM rendelethez
Paragraph Index: 640

1. Részt vesz a kielégítetlen szükségletek felismerésében, feltárásában és ezek megoldásához közvetlen segítséget nyújt A szociális gondozó és ápoló legyen képes: — felismerni a mai magyar társadalom szerkezetét és az egyes társadalmi rétegek tipikus problémáit, — átlátni a helyi társadalom szerkezetét, jellemző problémáit, valamint a megoldásukra irányuló törekvéseket, — átlátni az emberi szükségletek rendszerét, felismerni a szükséglet-kielégítés hiányosságait, számba venni a feladatokat, — alkalmazni a szükséglet felmérési/adatgyűjtési technikákat (megfigyelés, dokumentumelemzés, kikérdezés), — szociális ellátásokkal kapcsolatos adatok és tények gyűjtésére, — a probléma megoldása érdekében feltárni az ellátást igénybe vevő erőforrásait, — az ellátást igénybe vevő egészségi és szociális állapotának megfigyelésére, — észre venni az ellátást igénybe vevő nem vagy nem megfelelően kielégített szükségleteit (pszichés, szomatikus, szociális, közösségi), és ezekről szakszerűen tájékoztatni az érintett szakembert, — felismerni a különböző élethelyzeteket, az elemi létfeltételek hiányát, és szükség szerint intézkedni.

Source: https://magyarkozlony.hu/hivatalos-lapok/a7cfe0117b20fa9193dac2b7161563ac11afb3db/dokumentumok/9e2e67abea9e926894851bc07c8df7751fe8fe87/letoltes